જો વાત રજનીકાંતની કરવામાં આવતી હોઈ તો કંઈક સ્પેશ્યલ થવું તો બને જ છે . રજનીકાંત કઈ પણ ઓર્ડિનરી તો કરતા જ નથી . પહેલા આપણે કબાલીના પોસ્ટર પ્લેન પર જોયા ત્યારબાદ લેમ્બોર્ગીની કાર પર જોયા . પરંતુ હવે ડબલ ડેકર બસ પણ સામે આવી છે . જે કબાલીના પોસ્ટરથી સજાવવામાં આવી હતી . આવી દીવાનગી તો ખાલી રજનીકાંતના ફેન્સ જ કરી શકે છે . રજનીકાંતના ફેન્સ તેમને પ્રોમોટ કરવામાં કોઈ જ કસર બાકી રાખવા નથી માંગતા . આ બસને મુંબઈની ફિલ્મ સીટી પરિસરમાં જોવામાં આવી હતી . ખરેખર કબાલીની લોકપ્રિયતાને કેશ કરવા માટે ફોક્સસ્ટારએ કબાલી બસનું લોન્ચ કર્યું છે . આ ડબલ ડેકર બસને આખી કબાલીના પોસ્ટરથી સજાવવામાં આવી છે . ખાસ વાત એ છે કે આ બસનો રૂટ પણ નક્કી કરવામાં આવ્યો છે . આ બસ વાડલા બસ ડીપોથી પોતાનો સફર શરૂ કરશે અને ઈનઓર્બીટ મલાડથી થઈને માટુંગાના અરોરા થેયેટર સુધી જશે . આ દરમિયાન તે દાદર , બાંદ્રા અને અંધેરીમાં રોકાશે . અરોરા થેયેટર સાથે રજનીકાંતનો ખૂબ જ જુનો રિશ્તો પણ છે . ચેન્નાઈ અને બેંગ્લોરની ખાનગી કંપનીઓમાં ફિલ્મ જોવા માટે રજા પણ આપી દેવામાં આવી છે . રજનીકાંતતો જાદુ તો એવો છે કે બીજા સ્ટાર રજાના દિવસે ફિલ્મ રિલીઝ કરે છે . જ્યારે રજની સર જે દિવસે ફિલ્મ રિલીઝ કરે તે દિવસ રજા પડી જાય છે .